钦定古今图书集成/明伦汇编/官常典/第294卷 > 婆卢火
## 钦定古今图书集成/明伦汇编/官常典/第294卷 > 婆卢火

按《金史》本传：“婆卢火，安帝五代孙。太祖伐辽，使婆卢
火征迪古乃，兵失期，杖之。后与浑黜以四千人往助
娄室、银术哥攻黄龙府。辞勒罕、辙孛得兄弟，直攧里
部人，尝寇耶懒路，穆宗遣婆卢火讨之。至阿里门河，
辞勒罕伪降，遂略马畜三百而去，复元勒部，掠二十
五寨。太祖复使婆卢火讨之。婆卢火渡苏衮河，招降”
旁近诸部，因籍丁壮为军，至特膝吴水，辙孛得伪降，
复叛去，执而杀之。婆卢火至特邻城，围之，辞勒罕遁去。婆卢火破其城，执其妻子，辞勒罕遂降，曰：“我之马
牛财货尽矣，何以为生？”婆卢火与之马十匹。直攧里
部产良马，太祖使纥石烈阿习罕掌其畜牧，婆卢火
及子婆速俱为谋克。天辅五年，摘取“诸路猛安中万
馀家，屯田于泰州。婆卢火为都统，赐耕牛五十。婆卢
火旧居按出虎水，自是徙居泰州，而遣拾得、查端、阿
里、徒欢奚挞罕等俱徙焉。唯族子撒剌喝尝为世祖
养子，独得不徙。”太祖取燕京，婆卢火为右翼，兵出居
庸关，大败辽兵，遂取居庸，萧妃遁去。都监高六等来
送款乞降。习古乃追萧妃至古北口，萧妃已过三日，
不及而还。上令婆卢火、胡实赉率轻骑追之，萧妃已
远去，获其从官统军察剌、宣徽查剌，并其家族及银
牌二，印十有一。及迭剌叛，婆卢火、石古乃讨平之。其
群官率众降者，就使领其所部，太宗以空名《宣头》及
银牌给之。同时有婆卢火者，娄室平陕西，婆卢火、绳
果监战，后为平阳尹、西南路招讨使，终于庆阳尹、泰
州。婆卢火守边屡有功，太宗赐衣一袭，并赐其子剖
叔。八年，以甲胄赐所部诸谋克。天会十三年，加同中
书门下平章事。天眷元年，驻乌骨迪烈地。薨，赠开府
仪同三司，谥刚毅。子剖叔，袭猛安。天眷二年，为泰州
副都统。子斡带，广威将军。婆速，官特进。子吾札忽。